**UZŅĒMUMA LĪGUMS C.DAĻĀ**

**par luksoforu tehnisko apkopi Daugavpils pilsētā**

Daugavpilī, 2015.gada 15. jūlijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr. 90009547852, juridiskā adrese: Saules iela 5A, Daugavpils, LV-5401, (turpmāk – PASŪTĪTĀJS), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**SIA “CKD D”,** vienotais reģistrācijas Nr.41503014662, juridiskā adrese Amatu iela 18a, Daugavpils, LV-5415, turpmāk saukts IZPILDĪTĀJS, valdes locekļa Edgara Krankala personā, kurš rīkojas uz statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkumu komisijas 2015.gada 8.jūlija lēmumu (protokols Nr.4) atklātā konkursa „Ceļu satiksmes organizācijas tehnisko līdzekļuuzstādīšana un uzturēšana Daugavpils pilsētā” C.DAĻĀ, identifikācijas Nr. DPD 2015/53, noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas veikt **ceļu satiksmes organizācijas tehnisko līdzekļu** – **par luksoforu tehnisko apkopi Daugavpils pilsētā** (turpmāk – Darbs)*.*
2. Paredzamais darbu apjoms ir noteikts tehniskajā specifikācijā. Pasūtītājam nav pienākums pasūtīt visu tehniskajā specifikācijā noteikto darbu apjomu.
3. Līgums stājas spēkā ar tā parakstīšanas brīdi un ir spēkā **vienu gadu, līdz 2016.gada 14.jūlijam.** Darbi, kuri ir pasūtīti, kamēr līgums ir spēkā, tiek pabeigti un apmaksāti līgumā noteiktajā kārtībā.

**II. LĪGUMA IZPILDES KĀRTĪBA**

1. Izpildītājs apņemas izpildīt Darbu Līgumā noteiktajā kārtībā, ievērojot tehniskajā specifikācijā (1.pielikums) noteiktos darbu veidus un apjomus, saskaņā ar Izpildītāja konkursam iesniegto pretendenta piedāvājumu (2.pielikums), tai skaitā tehnisko piedāvājumu (2.pielikums), tāmi (2.pielikums) un ievērojot spēkā esošos normatīvos aktus par autoceļu ikdienas uzturēšanas prasībām.
2. Plānveida Darbus Izpildītājs veic saskaņā ar tehnisko specifikāciju, bet ārkārtas Darbus pēc Pasūtītāja uzdevuma. Uzdevumu paziņo rakstveidā vai telefoniski.
3. Pasūtītāja dotie uzdevumi Izpildītājam jāizpilda **3 (trīs) dienu laikā**, ja vien uzdevumā nav noteikts ilgāks laika termiņš. Avārijas darbi jānovērš **3 (trīs) stundu laikā**.
4. Jebkāda ar šo līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Pasūtītājs ir tiesīgs ar tiem rīkoties nepārkāpjot spēkā esošo normatīvo aktu prasības.

**III. LĪGUMA SUMMA**

1. Līguma summa ir **EUR 56 278,48 (piecdesmit seši tūkstoši divi simti septiņdesmit astoņi euro 48 centi)** bez pievienotās vērtības nodokļa (PVN), PVN 21% sastāda EUR 11 818.48(vienpadsmit tūkstoši astoņi simti astoņpadsmit euro 48 centi), kopējā Līguma summa ir **EUR 68 096.96(sešdesmit astoņi tūkstoši deviņdesmit seši euro 96 centi) ar PVN.**
2. Līguma summa ietver visas darbu kvalitatīvai izpildei nepieciešamās materiālu, piegāžu, transporta, administratīvās u.c. izmaksas.
3. Pretendenta tehniskajā piedāvājumā noteiktās vienību izmaksas tiek noteiktas nemainīgas uz visu līguma darbības termiņu.

**IV. LĪGUMA IZPILDES UN NORĒĶINU KĀRTĪBA**

1. Darbu nodošana notiek ar pieņemšanas - nodošanas aktu. Par pieņemšanas – nodošanas gaitā konstatētiem defektiem tiek sastādīts defektu akts.
2. Ar defektu likvidāciju saistīto Darbu nodošana notiek, sastādot papildus pieņemšanas nodošanas aktu un parakstot to abām Pusēm.
3. Visos gadījumos, ja darba gaitā vai pieņemot paveiktos Darbus, Pasūtītājs konstatē trūkumus vai defektus, Izpildītājs tos novērš uz sava rēķina un ar saviem materiāliem **10 (desmit) dienu** laikā.
4. Ja norādītajā laikā Izpildītājs trūkumus nav novērsis, Pasūtītājs novērtē defekta novēršanas izmaksas un Izpildītājs sedz šo izmaksu summu. Šajā gadījumā Pasūtītājs par defektu novēršanas izmaksām samazina kārtējā maksājuma summu.
5. Pasūtītāja norēķini ar Izpildītāju par faktiski izpildītajiem darbiem tiek veikti sekojošā kārtībā:
	1. avansa samaksa netiek paredzēta;
	2. **5 (piecu) dienu** laikā pēc attiecīgā mēneša beigām Izpildītājs sastāda pieņemšanas - nodošanas aktu par izpildītajiem Darbiem attiecīgajā mēnesī un iesniedz šo aktu izvērtēšanai Pasūtītājam. Aktā norāda darbu veidu, darbu daudzumu un adresi vai vietu, kurā šie darbi veikti;
	3. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību reāli paveiktajam, tāpat pārbauda izmaksu atbilstību tehniskajā piedāvājumā noteiktajām vienību izmaksām un paveikto darbu kvalitāti. Pēc akta pārbaudes Pasūtītāja pārstāvis vai nu paraksta aktu, vai rīkojas Līguma 11. – 14. punktā noteiktajā kārtībā.
	4. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas Pasūtītājs samaksā Izpildītājam, ieskaitot tā bankas kontā, summu, kas sastāv no savstarpēji apstiprinātajā aktā norādīto izpildīto Darbu kopsummas.

**V. LĪDZĒJU SAISTĪBAS**

1. **Izpildītājs apņemas:**
	1. veikt Darbu izpildi līgumā paredzētajā termiņā, apjomā un kvalitātē atbilstoši visiem spēkā esošajiem normatīvajiem aktiem par autoceļu ikdienas uzturēšanas prasībām, instrukcijām un citiem normatīvajiem aktiem, kas attiecināmi uz līgumā noteikto Darbu izpildi.
	2. ievērot darba drošības, elektrodrošības, satiksmes drošības, vides aizsardzības, kā arī citu normatīvo aktu prasības Darbu izpildes procesā.
	3. nodrošināt tīrību būvdarbu izpildes vietā, nodrošināt radīto atkritumu savākšanu un izvešanu;
	4. līguma izpildē iesaistīt konkursa piedāvājumā norādītos speciālistus, tajā skaitā konkursa piedāvājumā norādīto būvdarbu vadītāju un darba aizsardzības koordinatoru (2. pielikums).
	5. Nodrošināt līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.
	6. uz sava rēķina piegādāt materiālus un iekārtas, kas nepieciešamas Darbu izpildei.
	7. katra mēneša beigās sagatavot aktu par izpildītiem Darbiem un iesniegt Pasūtītājam.
2. Izpildītājs uzņemas atbildību par zaudējumiem, kuri nodarīti Pasūtītājam un/vai trešajām personām sakarā ar šī līguma noteikumu pārkāpumu, ja Izpildītājs vai apakšuzņēmējs tajos vainojams.
3. Izpildītāja personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām *(ja tādi ir*), pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
	1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
	2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām;
	3. piedāvātais apakšuzņēmējs neatbilst Publisko iepirkumu likuma 39.1 panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 39.1panta noteikumus. Publisko iepirkumu likuma 39.1 panta ceturtajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts pasūtītājam.
4. **Pasūtītājs apņemas:**
	1. veikt samaksu par kvalitatīvi un laikā izpildītiem Darbiem šajā līgumā noteiktajos termiņos un kārtībā.
	2. veikt Izpildītāja kvalitatīvi izpildītu Darbu pieņemšanu.
	3. nodrošināt apstākļus Līguma sekmīgai un kvalitatīvai izpildei, tajā skaitā nodrošināt visas ar līguma izpildi nepieciešamās informācijas saņemšanu.
5. Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
6. Pasūtītājam ir arī citas šajā līgumā un normatīvajos aktos noteiktās tiesības.

**VI. LĪDZĒJU ATBILDĪBA**

1. Līdzēji ir atbildīgi saskaņā ar šo Līgumu un spēkā esošajiem normatīvajiem aktiem.
2. Ja Pasūtītājs neveic šī Līguma 15.4.punktā noteiktos maksājumus, tad Pasūtītājs maksā Izpildītājam līgumsodu 0,1 % apmērā no kavētā maksājuma summas par katru nokavēto maksājumu dienu, bet ne vairāk par 10% no noteiktās Līguma summas.
3. Par šī Līguma 6.punktā noteiktā izpildes termiņa kavējumu Pasūtītājs ietur līgumsodu 0,1 % apmērā no šī Līguma 8.punktā minētās Līguma summas, par katru nokavēto izpildes dienu, bet ne vairāk par 10% no noteiktās Līguma summas. Avārijas darbu novēršanas kavējuma gadījumā Izpildītājs maksā līgumsodu 50 *euro* (piecdesmit euro) par katru nokavēto stundu, bet ne vairāk par 10% no noteiktās Līguma summas. Līgumsodu ietur no kārtējā maksājuma summas.
4. Ja Izpildītājs neveic defektu novēršanu, par kuriem tam paziņots šī Līguma 13.punktā, 31. vai 32.punktā norādītajā termiņā, Izpildītājs maksā Pasūtītājam līgumsodu 100,00 *euro* (viens simts *euro* 00 centi) par katru nokavēto dienu, bet ne vairāk par 10% no noteiktās Līguma summas.
5. Līgumsoda samaksa neatbrīvo no saistību izpildes un zaudējumu, ja tādi vienai pusei radušies otras puses rīcības dēļ, atlīdzināšanas pienākuma.

**VII. GARANTIJAS**

1. Izpildītājs garantē visu darbu izpildi atbilstoši Līguma un Latvijā spēkā esošo normatīvu prasībām.
2. Izpildītājs garantē organizēt un veikt valsts standartiem atbilstošu materiālu piegādes u.c. darbības, kas nepieciešamas šajā Līgumā paredzēto Darbu izpildei.
3. Izpildītājs dod šādus garantijas:
	1. Izpildītajiem būvdarbiem – 3 (trīs) gadi.
4. Kvalitātes garantijas laiks tiek rēķināts no pieņemšanas - nodošanas akta parakstīšanas dienas.
5. Šī Līguma 29.punktā minētās garantijas ietvaros Izpildītājs novērš ekspluatācijas laikā konstatētos darbu defektus **10 (desmit) darba** dienu laikā no brīža, kad Izpildītājs saņēmis ziņu par radušos defektu.
6. Ja ekspluatācijas laikā konstatēto defektu novēršanai objektīvi nepieciešams ilgāks laiks par 10 darba dienām, tad Pasūtītājs ar Komersantu **3 (trīs)** darba dienu laikā no brīža, kad Izpildītājs saņēmis ziņu par konstatēto defektu, sastāda rakstisku vienošanos par defektu novēršanas kārtību un termiņiem.

**VIII. VIENPUSĒJA ATKĀPŠANĀS NO LĪGUMA IZPILDES**

1. Izpildītājam ir tiesības vienpusēji atkāpties no līguma izpildes, ja Pasūtītājs neveic līgumā noteiktos maksājumus un parāda summa sasniedz 10% no līguma 8.punktā noteiktās līguma summas.
2. Pasūtītājam ir tiesības nekavējoties vienpusēji atkāpties no līguma izpildes, rakstveidā brīdinot par to Izpildītāju un neatlīdzinot zaudējumus, šādos gadījumos:
	1. Darbs, saskaņā ar speciālista slēdzienu, tiek pildīts nekvalitatīvi, pārkāpjot šī Līguma noteikumus, pielietojot neatbilstošas kvalitātes materiālus u.c.;
	2. Izpildītājs sistēmiski nepamatoti nepilda vai laikus neizpilda no šī Līguma vai normatīvajiem aktiem par autoceļu ikdienas uzturēšanas prasībām izrietošos Darbus, ko apliecina pasūtītāja pārstāvja sastādītie akti;
	3. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.
3. Ikviena puse ir tiesīga vienpusēji atkāpties no līguma izpildes, brīdinot par to otru pusi divus mēnešus iepriekš.
4. Ja Līgums tiek izbeigts pēc Pasūtītāja iniciatīvas, Izpildītājs nekavējoties pēc attiecīga paziņojuma saņemšanas pārtrauc darbu, sastāda paveikto darbu nodošanas-pieņemšanas aktu, un, ja atsevišķi Darbi ir uzsākti, bet nav pabeigti, - atstāj darbavietu drošībā un kārtībā. Pasūtītājs apmaksā Izpildītājam kvalitatīvi izpildīto Darbu. Pasūtītājs neatlīdzina Izpildītājam nekādus zaudējumus, kas saistīti ar vienpusēju atkāpšanos no līguma izpildes.

**IX. LĪGUMA GROZĪŠANA**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šā līguma neatņemamām sastāvdaļām.
2. Būtiski līguma grozījumi nav pieļaujami.

**X. NEPĀRVARAMA VARA**

1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

**XI. NOSLĒGUMA JAUTĀJUMI**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā.
2. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
3. Līdzēju strīdi, kas rodas būvdarbu un materiālu kvalitātes novērtēšanā būvdarbu veikšanas vai garantijas termiņa laikā, risināmi, pieaicinot neatkarīgu(s) sertificētu(s) ekspertu(s) vai valsts ekspertīzes institūcijas, un ekspertīzes izdevumus sedz Līdzējs, kurš saskaņā ar ekspertīzes slēdzienu ir vainojams. Ja ekspertīze nekonstatē pārkāpumus, ekspertīzes izdevumus sedz Līdzējs, kurš ekspertīzi ierosinājis.
4. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 10 (desmit) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
5. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts septītajā dienā pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
6. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
7. Izmaiņas šajā Līgumā un papildinājumi stājas spēkā tikai tad, ja par to ir panākta rakstiska Vienošanās, kuru parakstījušas abas Puses. Visas izmaiņas šajā Līgumā un papildinājumi ir šī Līguma neatņemamas sastāvdaļas.
8. Šis Līgums ir sastādīts uz 7 lapām 2 (divos) eksemplāros ar 2 pielikumiem uz \_\_\_ lapām pa vienam eksemplāram katrai Pusei, ar vienādu juridisku spēku.
9. Pielikumā: Tehniskā specifikācija, pretendenta piedāvājuma kopija.

**XII. PUŠU ATBILDĪGĀS PERSONAS**

1. no Pasūtītāja puses:

|  |  |
| --- | --- |
| Vārds, uzvārds: | Artūrs Džeriņš |
| Amats | Tehniskās nodaļas būvinženieris |
| Tālrunis: | 65476406, 26355537 |
| E-pasta adrese: | arturs.dzerins@daugavpils.lv |

1. no Izpildītāja puses:

|  |  |
| --- | --- |
| Vārds, uzvārds: | Argils Soloveiko |
| Amats | Būvdarbu vadītājs  |
| Tālrunis: | 65457919, 29413632 |
| E-pasta adrese: | ckdd@inbox.lv |

1. Līdzēju pilnvarotie pārstāvji ir atbildīgi par līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, aktu parakstīšanu.

**XIII. Līdzēju rekvizīti un paraksti**

|  |  |
| --- | --- |
| **PASŪTĪTĀJS:****Daugavpils pilsētas pašvaldības iestāde****“Komunālās saimniecības pārvalde”**Reģ.Nr.90009547852Juridiskā adrese: Saules iela 5A, Daugavpils, LV-5401Banka: Bankas konts: Bankas kods: e-pasts: ksp@daugavpils.lvTālrunis: 65476314Daugavpils pilsētas pašvaldības “Komunālās saimniecības pārvaldes” vadītājs:\_\_\_\_\_\_\_\_\_\_\_\_\_\_\_\_\_\_\_\_ Aivars Pudāns | **IZPILDĪTĀJS:****SIA “CKD D”**Reģ.Nr. 41503014662Juridiskā adrese: Amatu iela 8a, Daugavpils, LV-5415Banka: AS “Citadele banka”Bankas konts: Bankas kods: e-pasts: ckdd@inbox.lvTālrunis: 65457919Valdes loceklis:\_\_\_\_\_\_\_\_\_\_\_\_\_\_\_\_\_\_\_\_\_\_ Edgars Krankals |

1.pielikums

**TEHNISKĀ SPECIFIKĀCIJA**

**C.DAĻA: Luksoforu tehniskās apkopes pakalpojumi:**

**Darba uzdevumi:**

1. Luksoforu objektu - 23 objekti, tehniskā apkalpošana. Ceļu satiksmes drošības un regulēšanas līdzekļu datu bāzes tehniskā apkalpošana, kontroliera un programmatūras PEEK EuroController EC-2 un DKU PE2000 - SAPR darbības nodrošināšana un pieejamība.

2. Ikdienas luksoforu objektu tehniskā apkalpošana – objekta darbības vizuālā kontrole, vadošā kontroliera stāvokļa pārbaude. Objektu apbraukšana divas reizes dienā, no 6.30 līdz 7.30 no rīta un no 16.00 līdz 17.00. (Sk. sarakstu Nr.1 „Luksoforu objektu saraksts”). Defektu vai trūkumu novēršanu veikt vienu stundu laikā no trūkumu atklāšanas brīža vai paziņojuma, gadījumā, ja kaut kāds no luksofora objekta elementiem ir bojāts vai darbnespējīgs. ***Apkalpošanas izcenojumā ietilpst pielietojamā luksoforu objekta izmantotā elektroenerģija.*** Brīvdienās un svētku dienās, avārijas brigādes pienākums ir vienu stundu laikā, pēc signālu saņemšanas, novērst traucējumus luksoforu objekta darbībā.

3. Ik ceturksni - luksoforu objektu tehniskā apkalpošana – vadības bloku, aizsargbloku, kontroles bloku darbības testēšana. Defektu vai trūkumu novēršana, gadījumā ja kaut kāds no luksofora objekta elementiem ir bojāts vai darbnespējīgs.

4. Vienu reizi sešos mēnešos - luksoforu objektu tehniskā apkalpošana - Sprieguma pārbaude pazemes elektrības tīklos, sprieguma pārbaude luksoforu statnēs, luksoforu galviņās, gaismas elementu nomainīšana. Defektu vai trūkumu novēršana, gadījumā ja kaut kāds no luksofora objekta elementiem ir bojāts vai darbnespējīgs.

**5. Luksoforu objektu saraksts Daugavpils administratīvā teritorijā (kontrolieris)**:

1. 18.novembra – Vienības ielu krustojums. (JTC-2)
2. 18.novembra – Nometņu – Viestura ielu krustojums. (DKU – PE 2011.05)
3. 18.novembra – Varšavas ielu krustojums. (DKU – PE 2011.04)
4. 18.novembra – Kauņas ielu krustojums. (JTC-2)
5. 18.novembra – Ventspils ielu krustojums. (DKU – PE 2011.04)
6. 18.novembra – Jelgavas ielu krustojums. (DKU – PE 2011.02)
7. 18.novembra – Grodņas ielu krustojums. (JTC-2)
8. 18.novembra – Tukuma ielu krustojums. (DKU – PE 2011.02)
9. 18.novembra – Valkas ielu krustojums. (DKU – PE 2011.04)
10. 18.novembra – Vasarnīcu ielu krustojums. (JTC-2)
11. 18.novembra – Čiekuru ielu krustojums. (JTC-2)
12. Daugavas – Imantas ielu krustojums. (JTC-2)
13. Imantas – Vienības ielu krustojums. (DKU – PE 2011.02)
14. Imantas – Viestura ielu krustojums. (DKU – PE 2011.02)
15. Saules – Viestura ielu krustojums. (DKU – PE 2011.02)
16. Cietokšņa – Kandavas ielu krustojums. (DKU – PE 2011.02)
17. Cietokšņa – Parādes – Sakņu ielu krustojums. (DKU – PE2011.02)
18. Stacijas – Maizes ielu krustojums. (DKU – PE 2011.02)
19. Lielā – Komunālā – Dostojevska ielu krustojums. (DKU – PE 2011.02)
20. Smilšu – Ventspils ielu krustojums. (DKU – PE 2011.02)
21. Smilšu – Jelgavas ielu krustojums. (EC – 2 PEEK)
22. Cietokšņa – Daugavas ielu krustojums. (EC – 2 PEEK)
23. Vidzemes – Šūņu ielu krustojums. (DKU – PE 2011.02)

**Paredzamie darbu apjomi:**

|  |  |  |  |
| --- | --- | --- | --- |
| **1.** | **Luksoforu objektu – (23 objekti), tehniskā apkalpošana** | **Mērvienība** | **Daudzums** |
| 1.1 | Luksoforu objektu ikdienas apkope | dienas | 366 |
| 1.2 | Luksoforu objektu pusgada apkope (jūnijs, novembris) | reizi | 2 |
| 1.2.1 | Luksoforu gada apkope (decembris) | reizi | 1 |
| 1.3 | *Bojāto detaļu un aprīkojuma maiņa luksoforu*  |  |  |
| 1.3.1 | Luksofora statnes maiņa | gab. | 2 |
| 1.3.2 | Luksofora LED moduļa d=200mm nomaiņa | gab. | 2 |
| 1.3.3 | 2 sekciju luksofora d=200 mm nomaiņa | gab. | 2 |
| 1.3.4 | 3 sekciju luksofora d=200 mm nomaiņa | gab. | 2 |
| 1.3.5 | Luksofora stikla d=200 mm nomaiņa | gab. | 5 |
| 1.3.6 | Gājēju izsaukšana devējs maiņa | gab. | 2 |
| 1.3.7 | Kontroles kabelis, NYY19x1.5 maiņa | m | 20 |
| 1.3.8 | Kontroles kabelis, SHIP-TECX-system CAT-5-UPT maiņa | m | 20 |

**Īpašie noteikumi:**

Piedāvājuma tāmēm jāatbilst LBN 501-06;

Darbus veikt atbilstoši „Ceļu specifikācija 2014”.

Veicot darbus jāievēro Vispārīgos un speciālos būvnoteikumus, Ministru kabineta 2010.gada 09. marta noteikumus Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, Daugavpils pilsētas domes 2013.gada 10.oktobra noteikumi Nr.23 “Inženierkomunikāciju un transporta būvju aizsardzības noteikumi”.

**Izpildes termiņš:** 12 mēneši no līguma spēkā stāšanās dienas.

|  |  |
| --- | --- |
| **PASŪTĪTĀJS:****Daugavpils pilsētas pašvaldības** **“Komunālās saimniecības pārvaldes” vadītājs:**\_\_\_\_\_\_\_\_\_\_\_\_\_\_\_\_\_\_\_\_ Aivars Pudāns | **IZPILDĪTĀJS:****SIA “CKD D”**Valdes loceklis:\_\_\_\_\_\_\_\_\_\_\_\_\_\_\_\_\_\_\_\_\_\_ Edgars Krankals |

2.pielikums

(Pretendenta iesniegtā piedāvājuma kopija atsevišķā dokumentā, sējums uz 119 lpp.)